ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
আদ্রিয়ান কুইপার
১৯৭৭ সালে ওয়েস্টার্ন প্রভিন্স/বি দলের সদস্যরূপে প্রথমবারের মতো খেলায় অংশগ্রহণ করেন। মাঝারীসারির ব্যাটসম্যান ও মিডিয়াম পেস বোলিংয়ে দক্ষতা প্রদর্শন করেন। এরপর ওয়েস্টার্ন প্রভিন্স এ ক্রিকেট দলে খেলার জন্য মনোনীত হন। ১৯৭৮ থেকে ১৯৯৫ সাল পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে নিয়মিতভাবে খেলেন। এরপর ১৯৯৫ থেকে ১৯৯৮ সাল পর্যন্ত বোল্যান্ডের অধিনায়কত্ব করেন। ১৯৯০ সালে কাউন্টি ক্রিকেট খেলার জন্য ডার্বিশায়ারের সাথে চুক্তিবদ্ধ হন।